اے وطن پیارے وطن (ملی نغمہ)

اے وطن پیارے وطن ایک ملی نغمہ ہے۔ اس کی کمپوزیشن اختر حسین اکھیان نے دی اور امانت علی خا ن نے اسے پہلی بار گایا۔ ڈان نیوز کے ایک آن لائن جائزے کے مطابق یہ پاکستانیوں کا سب سے پسند کردہ ملی نغمہ ہے۔
جب کہ اس کے شاعر ڈاکٹر راشد علی ہیں۔

 متن 
<div style="text-align: right;">
اے میرے پیارے وطن
اے وطن پیارے وطن

تجھ سے ہے میری تمناؤں کی دنیا پرنُور
عزم میرا ہے قوی، میرے ارادے ہیں غیور
میری ہستی میں انا ہے، میری مستی میں شعور
جاں فزا میرا تخیل ہے تو شیریں ہے سخن
اے میرے پیارے وطن

تو دل افروز بہاروں کا تر و تازہ چمن
تو مہکتے ہوئے پھولوں کا سہانا گلشن
تو نواریز عنادل کا بہاریں مسکن
رنگ و آہنگ سے معمور ترے کوہ و دمن
اے میرے پیارے وطن

میرا دل تیری محبت کا ہے جاں بخش دیار
میرا سینہ تیری حُرمت کا ہے سنگین حصار
میرے محبوب وطن تجھ پہ اگر جاں ہو نثار
میں یہ سمجھوں گا ٹھکانے لگا سرمایئہ تن
اے میرے پیارے وطن

اے وطن، پیارے وطن، پاک وطن، پاک وطن
اے میرے پیارے وطن

 مزید دیکھیے 
 فہرست پاکستانی ملی نغمے

 حوالہ جات 

 بیرونی روابط 
 یوٹیوب پر استاد امانت علی کی آواز میں اصل وڈیو

زمرہ:پاکستانی ملی نغمے